טקס פרסי אוסקר ה-95

טקס פרסי אוסקר ה-95 מייסודה של האקדמיה האמריקאית לקולנוע, נערך ב-12 במרץ 2023, ובמסגרתו הוענקו פרסי אוסקר לסרטי קולנוע שיצאו בין התאריכים 1 בינואר 2022 – 31 בדצמבר 2022. בכך חזרה תקופת הזכאות למועמדות לפרס להיות בת 12 חודשים, אחרי שנתיים שבהן נמשכו תקופות הזכאות 14 חודשים (2020–2021) ועשרה חודשים (מרץ 2021–דצמבר 2021). זו השנה השנייה ברציפות שבה התקיים הטקס בחודש מרץ, אחרי מספר שנים שבהן הוא התקיים בפברואר, ובשנת 2021 נדחה הטקס לאפריל בעקבות משבר מגפת הקורונה בארצות הברית. הטקס נערך בתיאטרון דולבי שבמרכז המסחר והבידור "אוביישן הוליווד" (אנ') בלוס אנג'לס, קליפורניה, שודר בארצות הברית בשידור חי ברשת הטלוויזיה ABC, והונחה על ידי ג'ימי קימל. זו הפעם השלישית שקימל הנחה טקס פרסי אוסקר, ובכך הוא הצטרף לארבעה אישים שהנחו שלושה טקסי אוסקר בעבר: ג'רי לואיס, סטיב מרטין, קונרד נייגל (אנ') ודייוויד ניבן. לאחר שרוב בתי הקולנוע בארצות הברית שבו לפעול, חידשה האקדמיה לקולנוע את התקנה המחייבת להקרין סרטים בקולנוע במשך שבעה ימים לפחות לפני שיוצגו בפלטפורמות אחרות, כתנאי להכרה במועמדותם, ובוטלה הכשרה למועמדות רק על בסיס הקרנה בחדר ההקרנה הווירטואלי, שירות הזרמת המדיה המשמש את חברי האקדמיה. לצד זאת, נשארו בתוקף שני שינויים שנעשו בתקופת הקורונה: ראשית, חובת הקרנה בבתי קולנוע הורחבה, וכוללת גם בתי קולנוע באזור מפרץ סן פרנסיסקו, שיקגו, מיאמי או אטלנטה (ג'ורג'יה), ולא רק את מחוז לוס אנג'לס והעיר ניו יורק, כבעבר. שנית, מתחמי דרייב אין נחשבו כבתי קולנוע לצורך הזה. שינויים נוספים: השיר המקורי הטוב ביותר: ניתן להגיש לא יותר משלושה שירים מסרט אחד. עריכת הקול הטובה ביותר: נקבעה חובה לאפשר צפייה גם לאנשי חטיבת הקול של האקדמיה, והמתחרים בקטגוריה זו נדרשו להכין לקראת ההקרנה לבחירת המועמדים, וידאו קליפ שאורכו לא עולה על עשר דקות. קידום סרטים והישגים מקצועיים כלפי חברי האקדמיה: בנוסף לחדר ההקרנות הווירטואלי, החברות המפיקות יכלו, בנסיבות מסוימות, לשלוח לחברי האקדמיה המצביעים קישור דיגיטלי ללא קרדיטים, מאחר שאלה הוצגו רק בהקרנה לקראת קביעת המועמדויות. זוכי כל 23 קטגוריות הפרס הוכרזו בשידור חי במסגרת הטקס המרכזי. זאת, אחרי שבטקס ה-94 צולמו מראש ההכרזות על שמונה קטגוריות, ושודרו במהלך תוכנית הטלוויזיה שלפני הטקס. הקטגוריות שהוחזרו לטקס המרכזי כוללות את שלושת הפרסים עבור סרטים קצרים (הסרט הקצר, הסרט המונפש הקצר והסרט התיעודי הקצר) וכן הפרסים עבור מוזיקה מקורית, איפור ועיצוב שיער, עריכה, עיצוב הפקה וסאונד. מועמדי הפרסים של הטקס נחשפו ב-24 בינואר 2023 על ידי השחקנים ריז אחמד ואליסון ויליאמס. ב-19 בנובמבר 2022 קיימה האקדמיה את הטקס השנתי ה-13 שבו מוענקים פרסי אוסקר מטעם חבר הנאמנים שלה. הטקס התקיים במלון פיירמונט סנצ'רי פלאזה (אנ') שבסנצ'רי סיטי (אנ'), לוס אנג'לס, ופרסים הוענקו לארבעה זוכים: אוזאן פלסי דיאן וורן פיטר ויר מייקל ג'יי. פוקס מדיה וקבצים בנושא טקס פרסי אוסקר ה-95 בוויקישיתוף אתר האינטרנט הרשמי של פרסי אוסקר אתר האינטרנט הרשמי של האקדמיה האמריקאית לקולנוע תקנון תחרות פרסי אוסקר ה-95 באתר האקדמיה האמריקאית לקולנוע (באנגלית) מועדים סופיים להגשת מועמדויות לקטגוריות הכלליות, באתר האקדמיה האמריקאית לקולנוע (באנגלית) סרטונים בערוץ של פרס אוסקר, באתר יוטיוב (באנגלית) טקס פרסי אוסקר ה-95, במסד הנתונים הקולנועיים IMDb (באנגלית) Davis, calyton (November 7, 2022). Jimmy Kimmel Returns as Host for the 95th Oscars. Variety, retrieved November 7, 2022 Hammond, Pete (September 17, 2022). Oscars: Glenn Weiss And Ricky Kirshner To Produce 95th Academy Awards; Other Key Creative Team Members Named. Deadline Hollywood, retrieved September 17, 2022 Shafer, Ellise (May 13, 2022). Oscars 2023: Academy Sets March Date for Ceremony. Variety, retrieved May 15, 2022 Feinberg, Scott (May 18, 2022). Oscars: Academy Restores Theatrical Qualifying Requirement, Sets Other Rule Changes. The Holllywood Reporter, retrieved May 22, 2022 Hammond, Pete May 13, 2022). Oscars 2023 Telecast And Nomination Dates Set. Deadline Hollywood, retrieved May 15, 2022 Sneider, Jeff (November 29, 2022). Academy to Bring Back the Eight Short-Changed Oscar Categories That Weren’t Announced Live During This Year’s Ceremony. Below the Line, retrieved December 5, 2022 "הכול בכל מקום בבת אחת" מוביל את רשימת המועמדים לאוסקר 2023, באתר תאגיד השידור הישראלי, ‏24 בינואר 2023 Hammond, Pete (June 21, 2022). Governors Awards: Michael J. Fox, Diane Warren, Peter Weir & Euzhan Palcy Set For Academy Honors. Deadline Hollywood, retrieved June 22, 2022 Sneider, Jeff (June 21, 2022). Film Academy to Fete Michael J. Fox, Peter Weir, Diane Warren and Euzhan Palcy With Honorary Oscars at Governors Awards. Below the Line, retrieved June 22, 2022 Hammond, Pete (November 20, 2022). Oscars: Governors Awards Presented To Diane Warren, Euzhan Palcy, Peter Weir, Michael J. Fox At Inspiring Ceremony. Deadline Hollywood, retrieved November 20, 2022 Tom Smyth, All the Winners of the Creative Arts Emmys, Vulture, ‏2024-01-07 (באנגלית)